CELEX: 32005D0073
Language: lt
Date: 1106870400000
Title: 2005/73/EB: 2005 m. sausio 28 d. Komisijos sprendimas, nustatantis žuvininkystės produktų importo iš Honkongo specialias sąlygas (pranešta dokumentu Nr. K(2004) 4612)Tekstas svarbus EEE

1.2.2005   
            
            
               LT
            
            
               Europos Sąjungos oficialusis leidinys
            
            
               L 28/54
            
         
      KOMISIJOS SPRENDIMAS
   
   2005 m. sausio 28 d.
   nustatantis žuvininkystės produktų importo iš Honkongo specialias sąlygas
   (pranešta dokumentu Nr. K(2004) 4612)
   (Tekstas svarbus EEE)
   (2005/73/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 22 d. Tarybos direktyvą 91/493/EB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką (1), ypač į jos 11 straipsnio 1 dalį,
   kadangi:
   
               (1)
            
            
               Komisijos vardu Honkonge buvo patikrintos sąlygos, kuriomis yra gaminami, sandėliuojami ir į Bendriją išsiunčiami žuvininkystės produktai.
            
         
               (2)
            
            
               Galima laikyti, kad Honkongo teisės aktų reikalavimai dėl žuvininkystės produktų sanitarinio patikrinimo ir priežiūros atitinka Direktyvoje 91/493/EEB nustatytus reikalavimus.
            
         
               (3)
            
            
               Maisto ir aplinkos higienos departamentas (FEHD) ypač turi galimybes veiksmingai tikrinti galiojančių taisyklių taikymą.
            
         
               (4)
            
            
               FEHD pateikė oficialų patvirtinimą dėl žuvininkystės produktų atitikimo sanitarinės kontrolės ir priežiūros standartams, kaip nustatyta Direktyvos 91/493/EEB priedo V skyriuje, ir dėl higienos reikalavimų, lygiaverčių toje Direktyvoje išdėstytiems reikalavimams, taikymo.
            
         
               (5)
            
            
               Pagal Direktyvą 91/493/EEB tikslinga nustatyti išsamias nuostatas dėl žuvininkystės produktų, importuotų į Bendriją iš Honkongo.
            
         
               (6)
            
            
               Taip pat reikia sudaryti sąrašus patvirtintų įmonių, žuvų perdirbimo laivų ir šaldymo sandėlių bei laivų šaldiklių, kurie yra įrengti pagal 1992 m. birželio 16 d. Tarybos direktyvos 92/48/EEB, nustatančios būtiniausius higienos reikalavimus, taikomus tam tikruose laivuose sugautiems žuvininkystės produktams, atsižvelgiant į Direktyvos 91/493/EEB 3 straipsnio 1 dalies a punkto i papunktį (2), reikalavimus. Šie sąrašai turėtų būti sudaryti FEHD bendradarbiaujant su Komisija.
            
         
               (7)
            
            
               Tikslinga šį sprendimą pradėti taikyti po 45 dienų nuo jo paskelbimo, numatant būtiną pereinamąjį laikotarpį.
            
         
               (8)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Maisto ir aplinkos higienos departamentas (FEHD) yra kompetentinga institucija Honkonge, paskiriama tikrinti ir patvirtinti žuvininkystės produktų atitikimą Direktyvos 91/493/EEB reikalavimams.
   2 straipsnis
   Žuvininkystės produktai, importuojami iš Honkongo į Bendriją, atitinka 3, 4, ir 5 straipsnių reikalavimus.
   3 straipsnis
   1.   Prie kiekvienos siuntos pridedamas sanitarinio pažymėjimo originalas, kuriame pagal šio sprendimo I priedo pavyzdį turi būti įrašytas numeris, ir kuris turi būti tinkamai užpildytas, pasirašytas ir surašytas viename lape.
   2.   Pažymėjimas sudaromas mažiausiai viena oficialia valstybių narių kalba, kur yra atliekamas patikrinimas.
   3.   Sanitariniuose pažymėjimuose nurodomas FEHD atstovo vardas, pavardė, pareigos; pažymėjimą atstovas pasirašo ir uždeda institucijos oficialų antspaudą, įspaustą kitos spalvos rašalu nei įrašų spalva.
   4 straipsnis
   Žuvininkystės produktai tiekiami iš patvirtintų įmonių, žuvų perdirbimo laivų ar šaldymo sandėlių arba iš registruotų laivų šaldiklių, išvardytų II priede.
   5 straipsnis
   Ant visų pakuočių, išskyrus nesupakuotus sušaldytus žuvininkystės produktus, skirtus konservuotiems maisto produktams gaminti, neištrinamomis raidėmis turi būti užrašytas žodis „Honkongas“ ir įmonės, žuvų perdirbimo laivo, šaldymo sandėlio ar laivo šaldiklio patvirtinimo arba registracijos numeris.
   6 straipsnis
   Šis sprendimas įsigalioja nuo 2005 m. kovo 17 d.
   7 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. sausio 28 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 1991 9 24, p. 15. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 187, 1992 7 7, p. 41.
   
      I PRIEDAS
      SANITARINIS PAŽYMĖJIMAS
      dėl eksportui į Europos bendriją skirtų žuvininkystės produktų iš Honkongo, išskyrus bet kokia forma pateiktus dvigeldžius moliuskus, dygiaodes kriaukles ir jūros pilvakojus
      
         
      
         
   
   
      II PRIEDAS
      ĮMONIŲ IR LAIVŲ SĄRAŠAS
      
                  Patvirtinimo Nr.
               
               
                  Pavadinimas
               
               
                  Miestas
                  Regionas
               
               
                  Patvirtinimo terminas
               
               
                  Kategorija
               
            
                  08
               
               
                  Lee Kum Kee (Hong Kong) Foods Limited CONDEMAR S.A
               
               
                  Tai Po, N.T
               
               
                   
               
               
                  PĮ
               
            
                  Kategorijos paaiškinimas
                  
                              PĮ
                           
                           
                              Perdirbimo įmonė